16 Mo go se e neng e tla nna tsheko ya lefatshe lotlhe malebana le gore “Modimo Mogodimodimo ke mang?,” batho ba ba kgethegileng ba ga Jehofa ba ne ba tla neela bosupi jo bo utlwalang sentle jwa gore Jehofa ke ene Modimo wa boammaaruri. O ne a re ke “batho ba ke ba ipopetseng, gore ba anele pako ya me.” (Isa. 43:21) E ne e le batho ba ba neng ba bidiwa ka leina la gagwe. E re ka Jehofa a ne a ba golotse kwa Egepeto, ba ne ba patelesega go buelela bolaodi jwa gagwe mo bathong ba lefatshe. Tota e bile, ba ne ba tshwanetse go nna le boikutlo jono jo moporofeti Mika a neng a re batho ba Modimo ba motlha wa gompieno ba nne le jone: “Ditšhaba tsotlhe, di tla tsamaya sengwe le sengwe mo leineng la modimo wa sone; mme fa e le rona, re tla tsamaya mo leineng la ga Jehofa Modimo wa rona ka bosakhutleng, le ka bosaengkae.”—Mika. 4:5.